Sakalava - Wikipedia
Sakalava-mense naby Morondava.
Sowat 1 200 000
Ander Malgassiese groepe
Die Sakalava is een van die etniese groepe van Madagaskar. Hulle maak sowat 6,2% van die bevolking uit en woon in die westelike en noordwestelike dele aan die kus van die eiland. Hul naam beteken "Mense van die lang valleie".
Die Sakalava-heerser Andriantsoly (1820–1824).
Die stigter van die Sakalava was Andriamisara van die 15de eeu. Sy afstammeling Andriandahifotsy ("die Wit Prins") het sy mag ná 1610 noordwaarts uitgebrei. Sy twee seuns het die gebied nog verder vergroot. Die hoofmanne van die verskillende kusgemeenskappe het hul mag begin uitbrei om handel te beheer, veral slawehandel. Die eerste belangrike Sakalava-koninkryke is omstreeks die 1650's gestig. Hulle het in die 1700's die westelike en noordwestelike streke van Madagaskar beheer.
Die mondelinge geskiedenis van die Merina-volk noem jaarlikse ekspedisies deur Sakalava-slawehandelaars na hul dorpies in die 18de eeu. Die grootste hawe vir slawehandel en een van die gewildstes was die Sakalava-kusdorp Mahajanga. Die Sakalava het tot aan die einde van die 18de eeu ’n monopolie op die slawehandel gehad danksy goeie wapens.
Die Merina-koning Radama I het laat in die 18de eeu wapens gekoop en ’n oorlog teen die Sakalava van stapel gestuur, wat ’n einde aan hul aanvalle gebring het. Hoewel die Merina nooit die laaste twee Sakalava-vestings, Menabe en Boina verower het nie, het hulle die sentrale plato daarna beheer totdat Frankryk die eiland ’n eeu later, in 1896, gekoloniseer het.
↑ Bradt, Hilary; Austin, Daniel (2007). Madagascar (9th uitg.). Guilford, CT: The Globe Pequot Press Inc. pp. 113–115. ISBN 1-84162-197-8.
↑ 2,0 2,1 Benoit Thierry; Andrianiainasoa Rakotondratsima; et al. (2010). Nourishing the Land, Nourishing the People: Madagascar. CABI, Oxfordshire. pp. 28, 31. ISBN 978-1-84593-739-3. Explicit use of et al. in: |author2= (help)
↑ 3,0 3,1 3,2 3,3 John Middleton (2015). World Monarchies and Dynasties. Routledge. p. 818. ISBN 978-1-317-45158-7.
↑ Gwyn Campbell (2013). William Gervase Clarence-Smith (red.). The Economics of the Indian Ocean Slave Trade in the Nineteenth Century. Routledge. pp. 166–174. ISBN 978-1-135-18214-4.
↑ 5,0 5,1 Gill Shepherd (1980). James L. Watson (red.). Asian and African Systems of Slavery. University of California Press. pp. 75–76. ISBN 978-0-520-04031-1.
Wikimedia Commons het meer media in die kategorie Sakalava.
Ontsluit van "https://af.wikipedia.org/w/index.php?title=Sakalava&oldid=2029492"
Die bladsy is laas op 18 Augustus 2019 om 21:01 bygewerk.